CELEX: 32008R0132
Language: lv
Date: 2008-02-14
Title: Komisijas Regula (EK) Nr. 132/2008 ( 2008. gada 14. februāris), ar kuru groza Regulu (EK) Nr. 745/2004, ar ko nosaka pasākumus attiecībā uz pašu patēriņam paredzēto dzīvnieku izcelsmes produktu ievedumiem (Dokuments attiecas uz EEZ)

15.2.2008   
            
            
               LV
            
            
               Eiropas Savienības Oficiālais Vēstnesis
            
            
               L 41/7
            
         
      KOMISIJAS REGULA (EK) Nr. 132/2008
   (2008. gada 14. februāris),
   ar kuru groza Regulu (EK) Nr. 745/2004, ar ko nosaka pasākumus attiecībā uz pašu patēriņam paredzēto dzīvnieku izcelsmes produktu ievedumiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta 5. punkta trešo ievilkumu,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 3. panta 5. punktu, 16. panta 3. punktu un 17. panta 7. punktu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (3) un jo īpaši tā 6. panta 3. punktu,
   tā kā:
   
               (1)
            
            
               Ar Komisijas Regulu (EK) Nr. 745/2004 (4) nosaka pasākumus attiecībā uz pašu patēriņam paredzētas gaļas, gaļas produktu, piena un piena produktu ievedumiem. Minētie produkti ir definēti, atsaucoties uz dažiem produktiem, kuri minēti pielikumā Komisijas 2002. gada 26. aprīļa Lēmumam 2002/349/EK, ar ko nosaka to produktu sarakstu, kuri jāpārbauda robežkontroles punktos saskaņā ar Padomes Direktīvu 97/78/EK (5).
            
         
               (2)
            
            
               Pēc Lēmuma 2002/349/EK atcelšanas no 2007. gada 17. maija ar Komisijas 2007. gada 17. aprīļa Lēmumu 2007/275/EK par dzīvnieku un produktu sarakstiem, kas jāpakļauj pārbaudei robežkontroles punktos saskaņā ar Padomes Direktīvām 91/496/EEK un 97/78/EK (6), un lai nodrošinātu skaidrību, konsekvenci un pārredzamību, Regulā (EK) Nr. 745/2004 jāuzskaita produkti, uz kuriem tā attiecināma.
            
         
               (3)
            
            
               Tāpēc attiecīgi jāgroza Regula (EK) Nr. 745/2004.
            
         
               (4)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 745/2004 groza šādi:
   
               1)
            
            
               regulas 1. panta 1. punktu aizstāj ar šādu tekstu:
               “1.   Šajā regulā “gaļa un gaļas produkti” un “piens un piena produkti” ir V pielikumā minētie produkti.”;
            
         
               2)
            
            
               šīs regulas pielikuma tekstu pievieno kā V pielikumu.
            
         2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 14. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 18, 23.1.2003., 11. lpp.
   
      (2)  OV L 24, 30.1.1998., 9. lpp. Direktīvā jaunākie grozījumi izdarīti ar Direktīvu 2006/104/EK (OV L 363, 20.12.2006., 352. lpp.).
   
      (3)  OV L 224, 18.8.1990., 19. lpp. Lēmumā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (4)  OV L 122, 26.4.2004., 1. lpp.
   
      (5)  OV L 121, 8.5.2002., 6. lpp.
   
      (6)  OV L 116, 4.5.2007., 9. lpp.
   
      PIELIKUMS
      
         
            “V PIELIKUMS
            1. panta 1. punktā minētā gaļa un gaļas produkti un piens un piena produkti
            
                        KN kods
                     
                     
                        Apraksts
                     
                     
                        Kvalifikācija un paskaidrojums
                     
                  
                        ex 2. nodaļa
                        (0201–0210)
                     
                     
                        Gaļa un ēdami gaļas subprodukti
                     
                     
                        Izņemot varžu kājiņas
                        (KN kods 0208 90 70)
                     
                  
                        0401–0406
                     
                     
                        Piena pārstrādes produkti
                     
                     
                        Visi
                     
                  
                        0504 00 00
                     
                     
                        Dzīvnieku (izņemot zivju) svaigas, atdzesētas, saldētas, sālītas vai sālījumā, žāvētas vai kūpinātas zarnas, pūšļi un kuņģi vai to gabali
                     
                     
                        Visi
                     
                  
                        1501 00
                     
                     
                        Cūku tauki (arī kausēti tauki) un mājputnu tauki, izņemot pozīcijā 0209 vai 1503 minētos
                     
                     
                        Visi
                     
                  
                        1502 00
                     
                     
                        Liellopu, aitu vai kazu tauki, izņemot pozīcijā 1503 minētos
                     
                     
                        Visi
                     
                  
                        1503 00
                     
                     
                        Tauku stearīns, tauku eļļa, oleostearīns, oleoeļļa un taleļļa, neemulģēta, nesajaukta un citādi nesagatavota
                     
                     
                        Visi
                     
                  
                        1506 00 00
                     
                     
                        Citādi dzīvnieku tauki un eļļas un to frakcijas, rafinētas vai nerafinētas, bet bez ķīmiskā sastāva izmaiņām
                     
                     
                        Visi
                     
                  
                        1601 00
                     
                     
                        Desas un tamlīdzīgi izstrādājumi no gaļas, gaļas subproduktiem vai asinīm; pārtikas izstrādājumi uz šo produktu bāzes
                     
                     
                        Visi
                     
                  
                        1602
                     
                     
                        Citādi gatavi izstrādājumi vai konservi no gaļas, gaļas subproduktiem vai asinīm
                     
                     
                        Visi
                     
                  
                        1702 11 00
                        1702 19 00
                     
                     
                        Laktoze un laktozes sīrups
                     
                     
                        Visi
                     
                  
                        ex 1901
                     
                     
                        Iesala ekstrakts; pārtikas izstrādājumi no miltiem, putraimiem, rupja maluma miltiem, cietes vai iesala ekstrakta, kas nesatur kakao vai pilnīgi attaukotā vielā satur mazāk par 40 % no svara kakao un kas nav minēti vai iekļauti citur; pārtikas izstrādājumi no pozīciju 0401–0404 precēm, kas nesatur kakao vai pilnīgi attaukotā vielā satur mazāk par 5 % no svara kakao un kas nav minēti vai iekļauti citur
                     
                     
                        Tikai tie izstrādājumi, kas satur pienu
                     
                  
                        ex 1902
                     
                     
                        Mīklas (pastas) izstrādājumi, arī termiski apstrādāti vai ar pildījumu (gaļu vai citiem produktiem), vai citādi sagatavoti, kā spageti, makaroni, nūdeles, skaidiņas, klimpas, pelmeņi, pildīti makaroni; kuskuss, sagatavots vai nesagatavots
                     
                     
                        Tikai tie izstrādājumi, kas satur gaļu
                     
                  
                        ex 2004
                     
                     
                        Bez etiķa vai etiķskābes sagatavoti vai konservēti, saldēti citi dārzeņi, izņemot pozīcijā 2006 minētos
                     
                     
                        Tikai tie izstrādājumi, kas satur gaļu
                     
                  
                        ex 2005
                     
                     
                        Bez etiķa vai etiķskābes sagatavoti vai konservēti, nesaldēti citi dārzeņi, izņemot pozīcijā 2006 minētos
                     
                     
                        Tikai tie izstrādājumi, kas satur gaļu
                     
                  
                        ex 2103
                     
                     
                        Gatavas mērces un produkti to gatavošanai; garšvielu maisījumi un pikanto garšvielu maisījumi; sinepju pulveris un gatavas sinepes
                     
                     
                        Tikai tie izstrādājumi, kas satur gaļu vai pienu
                     
                  
                        ex 2104
                     
                     
                        Gatavas zupas un buljoni, izstrādājumi to pagatavošanai; homogenizēti jaukti pārtikas izstrādājumi
                     
                     
                        Tikai tie izstrādājumi, kas satur gaļu vai pienu
                     
                  
                        ex 2105 00
                     
                     
                        Saldējums, ar vai bez kakao
                     
                     
                        Tikai tie izstrādājumi, kas satur pienu
                     
                  
                        ex 2106
                     
                     
                        Pārtikas izstrādājumi, kas nav minēti vai iekļauti citur
                     
                     
                        Tikai tie izstrādājumi, kas satur gaļu vai pienu
                     
                  
                        ex 2309
                     
                     
                        Izstrādājumi, kas izmantojami dzīvnieku barībā
                     
                     
                        Tikai mājdzīvnieku barība, košļājamās suņu rotaļlietas un rupja maluma miltu maisījumi, kuru sastāvā ir gaļa vai piens
                     
                  
                        Piezīmes
                        
                                    1. sleja
                                 
                                 
                                    .
                                 
                                 
                                    Ja veterinārajās pārbaudēs jāpārbauda tikai daži ar kādu kodu klasificēti produkti un preču nomenklatūrā šim kodam nav atsevišķas apakšnodaļas, tad kodu marķē ar ex (piemēram, ex 1901: jāiekļauj tikai tie izstrādājumi, kas satur pienu).
                                 
                              
                                    2. sleja
                                 
                                 
                                    .
                                 
                                 
                                    Preču apraksts ir noteikts Regulas (EEK) Nr. 2658/87 I pielikumā apraksta slejā. Lai gūtu sīkākus paskaidrojumus par kopējā muitas tarifa precīzu aptvērumu, skatīt jaunākos minētā pielikuma grozījumus.
                                 
                              
                                    3. sleja
                                 
                                 
                                    .
                                 
                                 
                                    Šajā slejā ir sīka informācija par attiecīgo produktu.”